text: Sachiez que Pinchonnès estoit 
   Moult liez quant bien dire povoit. 
   C'est chose bien aferissans 
   Quant menestrex est bien disans 
   Et que il se gart de mesdire ; 
   Car ramentevoir doit et dire 
   Li menestrex de bon afaire 
   Le bien, et dou mal se doit taire, 
   Partout, en quel lieu que il soit, 
   Ou n'est pas menestrex à droit. 
   Drois menestrex se doit garder 
   De mesfaire et de mesparler. 
   Ne doit mos issir de sa bouche 
   Qui nul point de mesdit touche. 
   Tous jours doit estre apareilliez 
   Que li biens soit par lui nonciez
   Par tous les lieus où il venra. 
   Bien ait qui ainsi le fera !
  